text: Fakta fik kæmpe-overskud
  22 marts 2011 kl. 09.17
  Discountkæden Fakta med hovedsæde i Vejle fik i 2010 det bedste resultat nogensinde.
  Kædens samlede overskud blev 238 millioner kroner.
  Det er en forbedring af 2009-resultatet på 61 procent. 
  - Årsagerne til det gode resultat er en omsætningsstigning, en stor indsats af de 6.200 medarbejdere i Fakta, samt realisering af stordriftsfordele som følge af tættere samarbejde mellem Fakta og de øvrige kæder i Coop familien, siger administrerende direktør i Coop og bestyrelsesformand for Fakta, Jesper Lien, til VLR. 
  Omsætningen i Fakta's 372 butikker var i 2010 8,5 milliarder kr.
  